22/12/2022 | Administración LocalMunicipal
As Pontes de García Rodríguez
Persoal
Anuncio de convocatoria e bases específicas para a cobertura, mediante persoal laboral fixo, dunha praza de auxiliar de axuda a domicilio (OEP-E 2022) estabilización do emprego temporal

ANUNCIO Expediente núm.: 2022/E001/000018 Mediante Decreto 1786/2022, do 19 de decembro, da concelleira delegada de Recursos Humanos, Industria e Emprego, convocouse o proceso selectivo para a cobertura dunha praza de persoal laboral fixo de Auxiliar do Servizo de Axuda a Domicilio prevista no cadro de persoal do concello das Pontes. Dita praza foi obxecto da oferta de emprego público extraordinaria do Concello das Pontes de García Rodríguez do ano 2022 (OEP-E 2022), para a estabilización do emprego temporal, aprobada mediante acordo da Xunta de Goberno Local do concello das Pontes, de data 19/05/2022 (Boletín Oficial da Provincia da Coruña, número 297, de data 24/05/2022). A través do citado decreto, tamén se aprobaron as bases específicas da convocatoria, cuxo texto publícase de seguido, ao abeiro do artigo 205.4 da Lei 2/2015, do 29 de abril, do emprego público de Galicia: CONVOCATORIA E BASES ESPECÍFICAS DO PROCESO SELECTIVO PARA A COBERTURA, MEDIANTE PERSOAL LABORAL FIXO, DUNHA PRAZA DE AUXILIAR DE SERVIZO DE AXUDA A DOMICILIO INCLUÍDA NA OFERTA DE EMPREGO PÚBLICO EXTRAORDINARIA DO CONCELLO DAS PONTES DE GARCÍA RODRÍGUEZ DE 2022 (OEP-E 2022) PARA A ESTABILIZACIÓN DO EMPREGO TEMPORAL, MEDIANTE O SISTEMA DE CONCURSO-OPOSICIÓN EN QUENDA LIBRE Primeira. Obxecto da convocatoria 1.1. As presentes bases teñen por obxecto a regulación específica da convocatoria e do proceso selectivo para a cobertura, en quenda libre e mediante persoal laboral fixo, dunha (1) praza de auxiliar de axuda a domicilio, prevista no cadro de persoal laboral fixo do Concello das Pontes de García Rodríguez, incluída na oferta de emprego público extraordinaria desta entidade local do ano 2022 (OEP-E 2022), publicada no BOP núm.97, do 24/05/2022.1.2. O proceso selectivo rexerase polo establecido nas presentes bases específicas e nas bases xerais reguladoras das convocatorias e dos procesos selectivos para a cobertura das prazas incluídas na oferta de emprego público extraordinaria do Concello das Pontes de García Rodríguez para a estabilización do emprego temporal, segundo o artigo 2 da Lei 20/2021, do 28 de decembro, que serán de aplicación en todo o non previsto de forma específica nas presentes bases. Segunda. Características da praza convocada As características da praza convocada son as seguintes: - Clase de persoal: Persoal laboral fixo - Denominación: Auxiliar de servizo de axuda a domicilio - Grupo de clasificación profesional: Persoal laboral asimilado a Subgrupo C2 - Grupo de titulación: Formación profesional de grao medio de atención sociosanitaria ou equivalente ou certificado de profesionalidade de atención sociosanitaria - Número de prazas: 1 - Retribucións do posto: as correspondentes ao posto que se ocupe - Xornada de traballo: Completa - Funcións: as que se correspondan co posto e ao servizo de adscrición, segundo a relación de postos de traballo (RPT) ou instrumento organizativo ou similar vixente en cada momento, dentro das legalmente establecidas. Terceira. Sistema de selección O sistema de selección é o de concurso-oposición, en quenda libre, segundo o disposto no artigo 2 da Lei 20/2021, de 28 de decembro, de medidas urxentes para a redución da temporalidade no emprego público. Cuarta. Requisitos específicos das persoas aspirantes 4.1. Para tomar parte nas probas selectivas, as persoas aspirantes deberán reunir, ademais dos requisitos xerais establecidos na base terceira das bases xerais, os seguintes requisitos específicos, referidos á data de finalización do prazo de presentación de instancias: - Titulación: Título de formación profesional de grao medio de atención sociosanitaria ou equivalente, regulado no Real decreto 496/2003, do 2 de maio ou estar en posesión do certificado de profesionalidade de atención sociosanitaria a persoas no domicilio ou equivalente, segundo o Real decreto 1379/2008, do 1 de agosto - Estar en posesión do nivel de CELGA 3, ou acreditación do coñecemento de lingua galega equivalente, ou estar en condicións de obtelo antes do remate do prazo de presentación de instancias. A dita acreditación do coñecemento de lingua galega realizarase de conformidade ao previsto na normativa de aplicación, con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007 e Orde do 10 de febreiro de 2014, que modifica a anterior, ao respecto dos certificados oficiais acreditativos dos niveis de coñecemento da Língua galega). - Posuír o permiso de conducir da clase B en vigor.4.2. Todos os requisitos anteriores deberán terse no momento de rematar o prazo de admisión de solicitude e conservarse polo menos ata a data da contratación, coa exclusión do especificado para a acreditación do coñecemento da lingua galega.4.3. Os dereitos de exame a satisfacer, de acordo coa Ordenanza fiscal nº 15, que regula a taxa por expedición de documentos administrativos (BOP núm.154 do 06/07/2006) é de 28,08 € Quinta. Presentación de solicitudes e documentación 5.1. As persoas interesadas en participar neste proceso selectivo deberán achegar unha solicitude, segundo o modelo xeral existente na sede electrónica do concello, á que se achegará a documentación que se indica na presente base e na base cuarta das bases xerais e na que se declarará o cumprimento das condicións de participación esixidas. As instancias serán dirixidas ao concello no prazo de vinte (20) días hábiles, contados a partir do día seguinte ao da publicación do anuncio da convocatoria no Boletín Oficial do Estado (BOE). As solicitudes presentaranse única e exclusivamente na sede electrónica do Concello das Pontes ( https://sede.aspontes.org/opencms/gl/ ), ao abeiro do disposto no artigo 6.4. f) do Regulamento da administración electrónica municipal do Concello das Pontes de García Rodríguez (BOP núm.44, do 08/03/2021). A instancia xenérica para procedementos de persoal atópase no enlace ( https://sede.aspontes.org/opencms/es/procedimientosytramites/tramites/Convocatoriadeselecciondepersonal_N ) A presentación da solicitude en papel (no concello, en oficinas de correos ou a través do sistema SIR de calquera administración), dará lugar á exclusión da persoa aspirante. En virtude do establecido no artigo 32.4 da Lei 39/2015, do 1 de outubro, o órgano competente poderá determinar unha ampliación do prazo non vencido cando unha incidencia técnica imposibilite, durante un período de tempo, o funcionamento ordinario da sede electrónica do concello. Neste caso, deberá ser obxecto de publicación na sede electrónica, a incidencia técnica acontecida, así como a ampliación concreta do prazo non vencido.5.2. Ás solicitudes de participación deberá xuntárselles a seguinte documentación: a) Declaración de que se posúen todos os requisitos necesarios para tomar parte nas probas selectivas, en concreto os que se especifican na base terceira das bases xerais e na base cuarta das presentes bases específicas, e referido á data de finalización do prazo de presentación de instancias. b) O DNI, pasaporte ou documento identificativo equivalente e acreditativo da identidade e nacionalidade da persoa aspirante. c) O título académico esixido. d) De ser o caso, o documento acreditativo de estar en posesión, ou en condicións de obtelo dentro do prazo de presentación de solicitudes, do nivel de coñecemento de lingua galega (CELGA 3 ou equivalente). e) O permiso de conducir da clase B en vigor f) Xustificante de ter ingresado o importe en concepto de dereitos de exame, segundo o que se indica na base 4.3 das presentes bases. g) Relación dos méritos alegados polas persoas aspirantes para súa valoración na fase de concurso segundo o modelo normalizado que se xunta ás presentes bases como Anexo II, á que se acompañará a documentación acreditativa dos mesmos que se indica nas bases xerais, así como, no seu caso, nas presentes bases específicas. h) Manifestación de ser aspirante coa condición legal de discapacidade igual ou superior ao 33 por cento. Neste caso deberase presentar certificación dos órganos competentes que acredite a dita condición e solicitar as adaptacións que resulten precisas para o desenvolvemento do proceso selectivo. i) Elección da lingua (Galega ou Castelán) en que desexa realizar os exercicios do proceso selectivo, a excepción, de ser necesario, da proba de galego. j) Documento que acredite o coñecemento suficiente do castelán, no caso de persoas con nacionalidade distinta da española. Sexta. Contido do proceso selectivo, forma de desenvolvemento e sistema de cualificación 6.1. Desenvolvemento do proceso selectivo O sistema selectivo empregado será o de concurso-oposición. O puntuación máxima do proceso selectivo será de 50 puntos O desenvolvemento do proceso selectivo adecuarase aos criterios xerais que se sinalan a continuación, así como ao disposto con carácter xeral na base sétima das bases xerais.6.2. Sistema de cualificación 6.2.1) Fase de concurso A fase de concurso realizarase con carácter previo á fase de oposición, non terá carácter eliminatorio nin os puntos obtidos na mesma se poden utilizar para superar a fase de oposición. A puntuación máxima da fase de concurso será de 20 puntos. Os méritos que se valorarán son os seguintes: a) Experiencia profesional (máximo de 18 puntos) · Por servizos prestados como auxiliar de axuda a domicilio na entidade convocante: 0,34 puntos por cada mes de servizos. · Por servizos prestados como auxiliar de axuda a domicilio noutras administracións públicas: 0,22 puntos por cada mes de servizos. · Por servizos prestados como auxiliar de axuda a domicilio na empresa privada: 0,11 puntos por cada mes de servizos. Para a valoración dos servizos prestados na empresa privada só se terán en conta os prestados por conta allea. Serán obxecto de valoración postos/prazas nos que se acredite o desenvolvemento de tarefas equivalentes coas da praza convocada, aínda non sendo coincidentes na súa totalidade. A dita acreditación deberá achegarase, en todo caso, coa documentación que se xunte á solicitude e dentro de prazo de presentación de instancias. As puntuacións referiranse a servizos prestados a tempo completo, tomando como referencia unha xornada de 37 horas e 30 minutos semanais. Os servizos prestados a tempo parcial puntuaranse proporcionalmente. Xeito de xustificación: segundo o que se indica na base 7.2.1. apartado a) das bases xerais. b) Formación específica (máximo de 2 puntos) · Por cursos de formación relacionados directamente coas funcións propias da praza á que se opta: 0,01 puntos por cada hora de formación. Será obxecto de valoración a formación referente a materias transversais de prevención de riscos laborais, igualdade, non discriminación e prevención da violencia de xénero, por entender que as mesmas se atopan directamente relacionadas co contido funcional do posto. Xeito de xustificación: segundo o que se indica na base 7.2.1. apartado b) das bases xerais.6.2.2) Fase de oposición (puntuación máxima de 30 puntos) A fase de oposición constará dun único exercicio de carácter obrigatorio e eliminatorio para todas as persoas aspirantes, sen prexuízo da proba de coñecemento da lingua galega, que só será obrigatoria para aqueles aspirantes que non acrediten estar en posesión do nivel de coñecemento requirido na base 5.2. c) (CELGA 3 ou equivalente). Os exercicios a desenvolver serán os seguintes: Primeiro exercicio: Obrigatorio e eliminatorio Consistirá na contestación por escrito, no prazo máximo de 90 minutos, dun cuestionario de 50 preguntas tipo test, máis 8 preguntas de reserva, con 3 respostas alternativas das cales unicamente unha resposta será a correcta. O exercicio estará dividido en dúas partes, unha parte teórica e unha parte práctica, relacionadas co contido do temario que figura no Anexo I destas bases. A celebración de ambas partes do exercicio producirase na mesma sesión. Parte teórica: A parte teórica estará formada por 35 preguntas, máis 5 preguntas de reserva, en relación coa totalidade do contido do temario (parte xeral e parte específica) que figura no Anexo I desta convocatoria. Parte práctica: A parte práctica estará formada por 15 preguntas, máis 3 preguntas de reserva, en relación coa parte específica do temario que figura no Anexo I desta convocatoria. Cada resposta correcta puntuará 0,60 puntos. As respostas incorrectas e as respostas en branco non descontarán puntuación. A puntuación deste exercicio será de 0 a 30 puntos, quedando eliminados os/as aspirantes que non obteñan un mínimo de 15 puntos. Corresponderá ao tribunal determinar o número mínimo de preguntas acertadas necesario para acadar a dita puntuación. Este cuestionario será elaborado polo Tribunal inmediatamente antes do comezo da proba. Nos supostos en que, por causa de errónea formulación, deba anularse algunha das preguntas, o Tribunal procederá a súa substitución pola que corresponda da lista de reserva, seguindo unha orde correlativa. Segundo exercicio: Coñecemento do galego. Obrigatorio e eliminatorio As persoas que teñan superado o primeiro exercicio, en aplicación do previsto no artigo 51.2 da Lei 2/2015, do 29 de abril, do emprego público de Galicia (LEPG), respecto da acreditación do galego, que non tiveran acreditado o coñecemento de lingua galega (CELGA 3 ou equivalente) terán que realizar unha proba de galego, que consistirá nunha proba específica de conversación. A duración da proba non será superior a 15 minutos. Esta proba será cualificada de apto/a ou non apto/a. Serán eliminadas as persoas aspirantes que non acaden a puntuación de apto/a. Quedarán exentas da realización desta proba aquelas persoas opositoras que acrediten, coa presentación da solicitude, estar en posesión do CELGA 3 ou equivalente. Sétima. Cualificación do proceso selectivo A puntuación final das probas selectivas virá determinada pola suma do resultado da fase concurso e do exercicio integrante da fase de oposición e entre as persoas aspirantes que teñan superado a fase de oposición e a proba de coñecemento do galego, de ser o caso. En caso de empate entre dúas ou máis persoas aspirantes acudirase para dirimilo aos seguintes criterios, segundo a orde que se indica: · Maior puntuación obtida no apartado de experiencia profesional, pola orde na que aparece indicada na base 6.2.1a) · Maior puntuación obtida no apartado de formación específica 6.2.1b) · Maior antigüidade na praza obxecto de convocatoria · Maior antigüidade na administración convocante · Maior puntuación obtida na parte práctica do primeiro exercicio da fase de oposición. En caso de persistir, acudirase á maior puntuación obtida na parte teórica do primeiro exercicio da fase de oposición. · De seguir persistindo o empate, este será resolto por sorteo en acto público efectuado ante a Presidencia e a Secretaría do tribunal e unha das Vogalías do dito órgano de selección. O tribunal non poderá declarar que superaron o proceso selectivo un número superior de aspirantes ao de prazas convocadas, polo que se declarará aprobada a persoa que obtivese a maior puntuación. Oitava. Relación de aprobados/as, achega de documentos, contratación e sinatura do contrato A persoa aspirante proposta polo Tribunal deberá presentar no concello, a través da sede electrónica, no prazo máximo de vinte (20) días hábiles, contados a partir da publicación do resultado do proceso selectivo no Taboleiro de anuncios electrónico do Concello, a seguinte documentación: a) Certificado/Informe médico acreditativo de posuír a capacidade funcional para o desempeño das tarefas habituais da praza á que se aspira expedido por facultativo/a competente. b) Declaración responsable de non ter sido separado/a mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial. c) Declaración xurada de non atoparse incurso/a en ningunha causa de incapacidade e incompatibilidade de conformidade coa lexislación vixente (artigo 13 do Real decreto 598/1985, do 30 de abril, sobre incompatibilidades) e referido ao momento da sinatura do contrato. d) Cartilla da Seguridade Social (no caso de estar de alta) ou declaración de non estar de alta. e) Acreditación documental da conta bancaria na que se farían os seus ingresos nominais Presentada a documentación polo/a interesado/a, a Concellaría delegada competente ditará resolución de nomeamento da persoa aspirante proposta que se publicará no taboleiro de anuncios do concello (taboleiro electrónico: https://sede.aspontes.org/opencms/es/informacion/ ), así como no Boletín Oficial da Provincia da Coruña. O/a aspirante nomeado/a deberá formalizar o contrato no prazo máximo dun mes a contar dende o seguinte ao da publicación do seu nomeamento no BOP da Coruña. A dita formalización levará aparellada a extinción do contrato de traballo para o persoal laboral temporal que estivera ocupando a praza obxecto da convocatoria. Novena.- Normas finais Para o todo non previsto especificamente nas presentes bases, estarase ao disposto nas bases xerais reguladoras das convocatorias e dos procesos selectivos para a cobertura das prazas incluídas na oferta de emprego público extraordinaria do Concello das Pontes de García Rodríguez para a estabilización do emprego temporal, segundo o artigo 2 da Lei 20/2021, do 28 de decembro, ou naquilo que as contradigan, será de aplicación supletoria o establecido na Lei reguladora das bases de réxime local; na Lei de Administración local de Galicia; na Lei 02/2015, do 29 de abril, do emprego público de Galicia; no Real Decreto Lexislativo 05/2015, do 30 de outubro, polo que se aproba o texto refundido da lei do Estatuto Básico do Empregado Público; no Real Decreto 896/1991; no Real Decreto 364/1995; e demais lexislación vixente que sexa de aplicación. Décima. Réxime de recursos Contra estas bases específicas, poderá interpoñerse, con carácter potestativo, recurso de reposición ante a Concellaría que as tivera aprobado, no prazo dun mes, contado dende o día seguinte ao da súa publicación no Boletín Oficial da Provincia da Coruña; ou ben recurso contencioso-administrativo, no prazo de dous meses, contados dende o seguinte ao da súa publicación no indicado Boletín, ante o Xulgado do Contencioso-Administrativo núm.1 de Ferrol, de conformidade co disposto na Lei 39/2015, do 1 de outubro, e na Lei 29/1998, do 13 de xullo, reguladora da xurisdición contencioso-administrativa. No caso de interpoñer recurso de reposición, non poderán interpoñer o recurso contencioso-administrativo ata que aquel sexa resolto expresamente ou se produza a súa desestimación por silencio administrativo. Así mesmo, a administración poderá, se é o caso, proceder á revisión das resolucións do tribunal, conforme ao previsto na Lei 39/2015, do 1 de outubro. ANEXO I TEMARIO 1. PARTE XERAL Tema 1. Lei 13/2008, de 3 de decembro de Servizos Sociais de Galicia. Principios xerais e obxecto da lei Tema 2. O sistema galego de servizos sociais; titulares de dereito de acceso aos servizos sociais e dereitos e deberes das persoas usuarias. Tema 3. Decreto 99/2012, de 16 de marzo, polo que se regulan os Servizos Sociais Comunitarios e o seu financiamento Tema 4. Decreto 149/2013, do 5 de setembro, polo que se define a carteira de servizos sociais para a promoción de autonomía persoal e a atención ás persoas en situación de dependencia e se determina a participación das persoas usuarias no financiamento do seu custo. Tema 5. Lei 39/2006 de promoción de autonomía persoal e atención ás persoas en situación de dependencia Tema 6. Orden do 22 de xaneiro de 2009 pola que se regula o servizo de axuda no fogar Tema 7. Ordenanza municipal reguladora do servizo de axuda no fogar do Concello das Pontes.2. PARTE ESPECÍFICA Tema 1. A hixiene persoal. A micción e a defecación Tema 2. A mobilidade. O vestido. A alimentación Tema 3. Coidados especiais da persoa en situación de dependencia. Pautas para promover autonomía da persoa en situación en dependencia Tema 4. A conduta e o seu control Tema 5. A enfermidade de alzheimer e outras demencias. Síntomas cognitivos. Comunicación coa persoa con demencia. Tema 6. Terapias non farmacolóxicas Tema 7. O significado de coidar. Características do coidado. Etapas do proceso de coidar Tema 8. Dereitos e deberes da persoa que presta axuda. Dereitos da persoa en situación de dependencia Tema 9. Servizos e prestacións do sistema para a autonomía. Produtos de apoio e adaptación funcional do fogar Tema 10. Coñecer e previr o abuso e a neglixencia Tema 11. A protección legal das persoas en situación de dependencia Tema 12. Definición e aspectos médicos da enfermidade mental. Coidados das persoas con enfermidade mental en situación de dependencia Tema 13. As relacións entre a persoa con enfermidade mental en situación de dependencia e a persoa coidadora ANEXO Ii MODELO DE RELACIÓN DE MÉRITOS 1.- Experiencia profesional 2.- Formación específica As instancias presentaranse unha vez que se publique o anuncio da convocatoria no Boletín Oficial do Estado (BOE). As Pontes de Maria Minia Taja Paretas, 19 de decembro de 2022 A concelleira-delegada de Área de Recursos Humanos, Industria e Emprego Sonia Angelica Alzuri Carpentier